b'\n_START_ARTICLE_\nPilkasis ruonis\n_START_SECTION_\nMityba ir med\xc5\xbeiokl\xc4\x97\n_START_PARAGRAPH_\nMinta \xc5\xbeuvimis ir kai kuriais bestuburiais. Ilgasnukiai ruoniai turi dideles akis, ta\xc4\x8diau med\xc5\xbeiojant svarbesn\xc4\x97 klausa ir skonio receptoriai, tod\xc4\x97l i\xc5\xa1gyventi gali net ir akli individai. Med\xc5\xbeioja pavieniui, sausumoje susiburia \xc4\xaf kaimenes._NEWLINE_Med\xc5\xbeiokl\xc4\x97je ruoniai naudojasi savoti\xc5\xa1ku gars\xc4\x85 skleid\xc5\xbeian\xc4\x8diu organu (pana\xc5\xa1iai kaip delfinai), o nosis ir \xc5\xabsai ypa\xc4\x8d jautr\xc5\xabs vandens virp\xc4\x97jimui.\n_START_SECTION_\nPaplitimas\n_START_PARAGRAPH_\nPaplit\xc4\x99s borealin\xc4\x97je Atlanto vandenyno dalyje, prie \xc5\xa1iaur\xc4\x97s vakar\xc5\xb3 Europos, \xc4\xafskaitant Baltijos j\xc5\xabr\xc4\x85, ir \xc5\xa0iaur\xc4\x97s Amerikos rytuose.\n_START_SECTION_\nPaplitimas Lietuvoje\n_START_PARAGRAPH_\nPasitaiko Baltijos j\xc5\xabroje prie Lietuvos krant\xc5\xb3.\n_START_SECTION_\nDauginimasis\n_START_PARAGRAPH_\nBaltijos regione ilgasnukiai ruoniai dauginasi vasar\xc4\xaf\xe2\x80\x93kov\xc4\x85. Atlanto vandenyno papl\xc5\xabdimiuose\xc2\xa0\xe2\x80\x93 v\xc4\x97l\xc5\xb3 ruden\xc4\xaf. Tuo metu patinai b\xc5\xabna ypa\xc4\x8d agresyv\xc5\xabs. Ruoniai nesudaro nuolatini\xc5\xb3 por\xc5\xb3, dominuojantys patinai poruojasi su visomis prieinamomis patel\xc4\x97mis._NEWLINE_Pra\xc4\x97jus metams po poravimosi, patel\xc4\x97 atsiveda vien\xc4\x85 jaunikl\xc4\xaf. \xc5\xa0is minta motinos pienu 2\xe2\x80\x933 savaites. Naujagimi\xc5\xb3 kailiukas b\xc5\xabna baltas, tik po keli\xc5\xb3 savai\xc4\x8di\xc5\xb3 jis \xc4\xafgauna pilkai rusv\xc4\x85 spalv\xc4\x85. Patinai lyti\xc5\xa1kai subr\xc4\x99sta 3\xe2\x80\x9310 met\xc5\xb3 am\xc5\xbeiaus, patel\xc4\x97s\xc2\xa0\xe2\x80\x93 5\xe2\x80\x936\xc2\xa0m._NEWLINE_Patel\xc4\x97s, atsivedusios jauniklius, po poros savai\xc4\x8di\xc5\xb3 v\xc4\x97l gali poruotis.'